Удзельнікамі сходу сталі дзве тысячы пяцьсот чалавек. На форуме сабраліся прадстаўнікі ўсіх слаёў беларускага грамадства: рабочыя, працаўнікі вёскі, работнікі сацыяльна-культурнай сферы і СМІ, вайскоўцы, прадпрымальнікі, студэнты, навучэнцы сярэдніх спецыяльных навучальных устаноў, пенсіянеры. Сярод дэлегатаў сходу таксама прысутнічалі кіраўнікі органаў дзяржаўнага кіравання, прадпрыемстваў і арганізацый, парламентарыі, дэпутаты мясцовых саветаў, прадстаўнікі палітычных партый, грамадскіх аб'яднанняў, а таксама традыцыйных канфесій, у тым ліку Беларускай Праваслаўнай Царквы.